 \_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**R E P U B L I K A E S H Q I P Ë R I S Ë**

 **BASHKIA POGRADEC**

**NDËRMARRJA E MIRËMBAJTJES SË INFRASTRUKTURAVE DHE PUNËVE PUBLIKE**

**Nr.\_\_\_\_\_ prot Pogradec m**ë **\_\_\_\_. \_\_\_\_.2022**

**SHPALLJE PËR POZICIONIN E PUNES**

**(“PERGJEGJES I SEKTORIT TE UJITJE KULLIMIT”)**



**Lloji i diplomës “Shkenca Inxhinierike”.**

**Niveli minimal i diplomës “ Master Shkencor’**

Në mbështetje të Ligjit nr.7961 ”Kodi i punës” i ndryshuar, ligjit nr.139/2015 “Për vetëqeverisjen vendore”, i ndryshuar, Ndërmarrja E Mirëmbajtjes Së Infrastrukturave Dhe Punëve Publike, kërkon të punësojë:

**Pergjegjes i Sektorit të Ujitjes dhe Kullimit pranë Ndërmarrjes të Mirëmbajtjes së Infrastrukturave dhe Punëve Publike/Kategoria e pagës III-b**

**PËRSHKRIMI PËRGJITHËSUES I PUNËS PËR POZICIONIN MË SIPËR ËSHTË:**

1.Është në varësi të Drejtorit.

2.Mbi bazën e librit të kulturave bujqesore te mbjella nga fermeret, në fillim të vitit përllogarit sasinë e ujit që duhet për ujitje, burimet ujore, kapacitetin e ujit të grumbulluar nga rezervuarët, si dhe rrjetin e kanaleve kryesore ujitëse.

3.Harton grafikun e ujitjes në bazë te te dhenave te marre nga bashkite, bën planin e shpërndarjes së ujit në pikat ku furnizohen Bashkite .

4.Në përfundim të sezonit të ujitjes saktëson sipërfaqen e ujitur.

5.Kryen kontroll sistematik për gjendjen e infrastruktures se ujitjes, kullimit dhe mbrojtjes nga permbytja.

6.Propozon grafikun e kryerjes se punimeve te mirembajtjes ne rrjetin e kanaleve ujites, kullues, veprat e mbrojtjes, hidrovore etj.

7.Merr masat per pastrimin dhe mirembajtjen e kanaleve kulluese dhe ujitese; shfrytëzimin dhe mirëmbajtjen e stacioneve te pompave të ujitjes dhe kullimit; rehabilitimin dhe rikonstruktonin e infrastrukturës se ujitjes dhe kullimit si dhe veprat e mbrojtjes nga përmbytja në zonat e banuara.

8.Në bashkëpunim me sektorët e tjerë, merr masa për vënien në gadishmëri të sistemit ujitës brenda muajit Prill dhe kryerjen e punimeve te kullimit brenda muajit Tetor.

9.Mbikqyr sigurinë e digave të rezervuareve për ujitje dhe kur është e nevojshme kryen ndërhyrje emergjente të mirëmbajtjes apo rehabilitimit për garantimin e sigurisë së tyre;

10. Merr te dhena të vazhdueshme nga specialisti i sektorit teknik për problemet që konstatohen gjatë kontrollit dhe propozon masa për zgjidhjen e tyre.

11.Përmbush detyrat, në përputhje me legjislacionin për mbrojtjen e mjedisit dhe burimeve ujore.

12.Përgatit analiza mujore për realizimin e treguesve të shfrytëzimit të sistemeve ujitëse dhe kullimit.

* **Kandidatët duhet të plotësojnë kriteret e veçanta si më poshtë:**
* Kandidati  për  pozicionin  Pergjegjes Sektori i Ujitje Kullimit **pranë Ndërmarrjes të Mirëmbajtjes së Infrastrukturave dhe Punëve Publike** duhet  të  posedojë  njohuri  të  thella profesionale,  si  dhe  aftësi  të shkëlqyeshme  hulumtuese, analitike  dhe  organizative.
* Të zotërojë diplomë Bachelor dhe Master në Shkenca Inxhinierike.
* Preferohet me eksperiencë pune të ngjashme në fushën përkatëse.
* Tjetër: Kualifikime/Trajnime afat shkurtra Brenda dhe jashtë vendit kanë përparësi.
* Njohuri të gjuhës së huaj nuk janë kusht por preferohet Anglisht dhe/ ose një gjuhë tjetër

**Dorëzimi i dokumenteve, kandidati duhet të dërgojë me postë ose dorazi, në Zyrën e Protokoll-Arkivës si dhe Sektorit Mbeshtetes, Ndërmarrjes të Mirëmbajtjes së Infrastrukturave dhe Punëve Publike këto dokumenta:**

1. Kërkesë me shkrim drejtuar institucionit
2. Fotokopje e ID (kartë identiteti);
3. Një kopje të jetëshkrimit( CV);
4. Një numër kontakti (e-mail) si dhe adresën e plotë të vendbanimit;
5. Diplomë të njësuar me origjinalin të arsimit të larte;
6. Listë notash të njësuar me origjinalin;
7. Raport mjeko-ligjor nga autoriteti kompetent, që vërteton “gjëndje të mirë shëndetsore dhe i/e aftë fizikisht për të kyer detyra me rrezik të shtuar”;
8. Referencë me karakteristika specifike nga punëdhënësi i fundit ( nëse ka);
9. Vërtetim nga Gjykata e Rrethit Gjyqësor, si dhe nga Prokuroria e Rrethit Gjyqësor;
10. Fotokopje të librezës së punës e njësuar me origjinalin (nëse ka);
11. Çertifikata, trajnime profesionale;

Dokumentat duhet të dorëzohen pranë Sektorit të Burimeve Njerëzore në Bashkinë Pogradec brenda datës  **20.12.2022.**

 **DREJTOR**

 **ENTON BERBERI**